section_heading: Djelovanje
paragraph_text: Lazius je zapadne krajeve Hrvatske prikazao i u atlasu austrijskih pokrajina Typi Chorographici Provinciae Austriae, objavljenu u Beču 1561. Atlas se sastoji iz 11 regionalnih karata. Na dvjema se vidi Slovenija i jugozapadna Hrvatska s Istrom. Prva ima naslov Ducatus Carniolae et Histriae una cum Marchia Windorum, a druga Principat Goriciens: cum Karstio et Chaczeola Descriptio. Sve karte iz tog atlasa Ortelius je unio u svoj Theatrum. Lazarusova i Laziusova karta Ugarske epohalna su ostvarenja bečke kartografije. Na njima se prvi put vidi kartografska slika Slavonije s mnogo novih pojedinosti i spoznaja, pa se može reći da su to prve regionalne karte sjeverne Hrvatske.